Kako velik bojler potrebujete, je odvisno od števila porabnikov in povprečne porabe tople vode v gospodinjstvu. Pri povprečni porabi tople vode se priporočajo naslednje velikosti: tričlanska družina potrebuje 50-80 litrski bojler,, štiričlanski zadošča 80-100 litrov, če v stanovanju živi 5 oseb ali več, pa priporočamo bojler s prostornino 120-150 litrov. Če ste bolj varčni z vodo, boste temu primerno potrebovali manjši bojler.